Barøya fyr
Store norske leksikon,Teknologi og industri,Transport,Sjøfart og skipsindustri,Fyrvesen og losvesen,Fyrvesen,Norske fyr
Barøya fyr er en fyrstasjon på nordvestsiden av Barøya, i Narvik kommune, Nordland. Den ble opprettet som innseilingsfyr i 1903, automatisert og avbemannet i 1980.
Tårnets høyde: 10 meter Lyshøyde over høyvann: 28,5 meter Lysvidde: 12,6 nautiske mil  Lyskarakter: Oc (2) WRG 8s Navnet Fyrstasjonen har navn etter øya, men betydningen er usikker. Historikk Da det ble klart at Narvik ville bli en viktig utskipningshavn for jernmalm fra Kiruna, ble det opprettet en fyrstasjon på Barøya for å lette navigasjonen. Stasjonen på Barøya ble kalt «Malmtransportfyret» og ble utstyrt som et familiefyr med et laftet bolighus. Et tredjeordens fyrapparat ble plassert i et lyktehus på veggen mot fjorden. I 1958 ble fyret gjort om til tørnstasjon og bolighuset forandret. Fire år senere fikk fyret elektrisk kraft fra det lokale nettet med aggregater i reserve. Et privat firma i Lødingen leier nå fyrbygningen av Kystverket og tilbyr overnatting på fyret. Les mer i Store norske leksikon fyr fyrtårn Kystverket Eksterne lenker Norsk Fyrhistorisk Forening Kystverket: Norsk fyrliste Litteratur Bjørkhaug, Birger og Poulsson, Sven (1986). Norges fyr, bind 2. Fra Stad til Grense-Jakobselv. Grøndahl & Søn forlag AS. Lauritzen, Per Roger (2019). Norske fyrstasjoner. Besøksfyr langs hele kysten. Kystverkmusea.